Document ID: /roh_data/filtered/fineweb-2-filterrobots_roh.jsonl.gz/300

Bastiment russ è sfundrà
- Mesemna, 15.4.2015, 16:44
Las Inslas Canarias ston quintar cun ina contaminaziun d'ieli pervi d'in bastiment sfundrà.
In bastiment da pestga russ saja sfundrà la notg passada cun 1'400 tonnas carburant. Quai rapportan medias spagnolas sa basond sin las autoritads. Il bastiment aveva piglià fieu la sonda en il port da Las Palmas.
Damai ch'i n'era betg grategià da stizzar il fieu hajan ins tratg il bastiment ora sin la mar averta per evitar che la costa vegnia tschufragnada.
RR novitads 18.00